Mihai Pintilii a dezvăluit fotbalistul pe care l-ar transfera la FCSB! Mihai Stoica: "Trebuia să spună Ștefănescu!"
Mihai Pintilii (39 de ani), secundul lui Elias Charalambous (43 de ani) de la FCSB, a avut un răspuns inedit când a fost întrebat ce jucător din SuperLiga României ar transfera la echipa roș-albastră.
Mihai Pintilii: "Îmi place Petrila foarte mult!"
Tehnicianul de la FCSB a rămas pe gânduri, dar Mihai Stoica i-a sugerat în glumă lui Pintilii să îl numească pe Marius Ștefănescu, fotbalistul celor de la Sepsi, alimentând astfel zvonurile lansate de către cei de la Rapid cu privire la aranjamentul dintre gruparea roș-albastră și fotbalist, care ar fi luat intenționat cartonașul galben în meciul cu Petrolul, din ultima etapă a sezonului regulat, pentru a nu juca împotriva FCSB-ului în prima etapă din play-off.
Totuși, răspunsul lui Pintilii a fost cu totul altul. Antrenorul a preferat să numească un jucător al Rapidului, pe Claudiu Petrila, dar l-a menționat și pe veteranul lui U Cluj, Alex Chipciu.
"Îmi place Petrila foarte mult, este un jucător român, tânăr, de aia am zis de el, așa puteam să îl dau exemplu pe Chipciu, dar el e al nostru și nu avea rost să îl aduc în discuție", a spus Pintilii la Orange Sport.
- Petrila a ajuns la Rapid în vară, în urma transferului de la CFR Cluj.
- 1.8 milioane de euro este cota de piață a lui Claudiu Petrila.
- Petrila a marcat patru goluri și a avut șase pase decisive în acest sezon la echipa din Giulești.
FCSB, favorită în lupta la titlu
FCSB este favorită în lupta la titlu. După prima etapă a play-off-ului echipa pregătită de Elias Charalambous și Mihai Pintilii este lider în clasament, cu 35 de puncte, la șapte lungimi în fața celord ela Universitatea Craiova și Rapid.
Urmăriți SPORT.RO și pe Google News